આજ ઘણા સમય પછી બ્લોગ પર મન ખોલીને લખવાનો અવસર મળ્યો છે.. કહેવાય છે ને કે “मौका भी है, दस्तूर भी है”. मौका એટલા માટે કે છેલ્લા કેટલાક સમયથી ઓફિસથી મોડું ઘરે આવવાનું થતું હતું અને સમયના અભાવે કઇ લખી નહોતું શકાતું. થોડી તબિયત ખરાબ હોવાથી શુક્રવારે રજા લીધી હતી અને 3 દિવસનો લાંબો વીકએન્ડ મળી ગયો. આ 3 દિવસમાં આરામ કરવાનો જ વિચાર હતો. વળી ઘણા સમયથી કોઇ જ મૂવી નહોતી જોઇ એટલે શુક્રવારે VCD લઇ આવ્યો.